b'\n_START_ARTICLE_\nKor\xc4\x97jos Respublikos Konstitucija\n_START_SECTION_\nPirmoji respublika\n_START_PARAGRAPH_\nPirmasis Konstitucijos pakeitimas, \xc4\xafteisin\xc4\x99s tiesioginius prezidento rinkimus ir galimyb\xc4\x99 parlamentui pareik\xc5\xa1ti nepasitik\xc4\x97jim\xc4\x85 ministrams, buvo inicijuotas tuometinio prezidento I Singmano ir \xc4\xafvykdytas 1952 m. liepos m\xc4\x97nes\xc4\xaf. Antrasis pakeitimas buvo priimtas 1954 m. lapkrit\xc4\xaf, v\xc4\x97l gi I Singmano iniciatyva, ir panaikino prezidento kadencijos ilgio apribojim\xc4\x85 bei ministro pirmininko post\xc4\x85.\n_START_SECTION_\nAntroji respublika\n_START_PARAGRAPH_\nAntrosios respublikos Konstitucija buvo priimta 1960 m. bir\xc5\xbeelio 15 d. Ja sustiprintos pilietin\xc4\x97s teis\xc4\x97s, spaudos laisv\xc4\x97, \xc4\xafsteigtas Konstitucinis teismas, auk\xc5\xa1tesnieji parlamento r\xc5\xabmai, panaikinti tiesioginiai prezidento rinkimai ir viceprezidento postas.\n_START_SECTION_\nTre\xc4\x8dioji respublika\n_START_PARAGRAPH_\nPo 1961 m. Pak \xc4\x8cionghi vadovaujamo karinio perversmo, 1962 m. referendume priimama Tre\xc4\x8diosios respublikos Konstitucija. Ji sustiprino prezidento galias, tuo pa\xc4\x8diu apribodama ministerij\xc5\xb3 ir parlamento funkcijas._NEWLINE_1969 m. spalio m\xc4\x97nes\xc4\xaf \xc4\xafvyko \xc5\xa1e\xc5\xa1tasis Konstitucijos pakeitimas, kuriuo panaikintas limitas tam pa\xc4\x8diam asmeniui u\xc5\xbeimti prezidento post\xc4\x85 ne daugiau nei dvi kadencijas.\n_START_SECTION_\nKetvirtoji respublika\n_START_PARAGRAPH_\n1972 m. gruod\xc4\xaf Pak \xc4\x8cionghi iniciatyva buvo priimtos Konstitucijos pataisos ypatingai sustiprinusios prezidento galias.\n_START_SECTION_\nPenktoji respublika\n_START_PARAGRAPH_\nPenktosios respublikos Konstitucija buvo priimta 1980 m. spal\xc4\xaf. Ji sustiprino \xc4\xafstatym\xc5\xb3 leid\xc5\xbeiam\xc4\x85j\xc4\x85 ir teismin\xc4\x99 vald\xc5\xbei\xc4\x85, apribojo prezidento kadencij\xc4\x85 iki 7 met\xc5\xb3.\n_START_SECTION_\n\xc5\xa0e\xc5\xa1toji respublika\n_START_PARAGRAPH_\nStipr\xc4\x97jant demokratij\xc4\x85 palaikan\xc4\x8dioms j\xc4\x97goms, Piet\xc5\xb3 Kor\xc4\x97jos Konstitucija buvo dar kart\xc4\x85 per\xc5\xbei\xc5\xabr\xc4\x97t\xc4\x85 ir pakeista 1987 m. spalio m\xc4\x97n. Pagal j\xc4\x85, prezidento kadencija apribota iki 5 met\xc5\xb3 ir j\xc4\x85 tas pats asmuo gali u\xc5\xbeimti tik vien\xc4\x85 kart\xc4\x85. Taip pat sustiprintos pilie\xc4\x8di\xc5\xb3 teis\xc4\x97s, \xc5\xbeod\xc5\xbeio laisv\xc4\x97, parlamento galia.\n_START_SECTION_\nStrukt\xc5\xabra\n_START_PARAGRAPH_\nKonstitucija susideda i\xc5\xa1 preambul\xc4\x97s, 130 straipsni\xc5\xb3 ir adendo. Pirmajame skyriuje \xc4\xafvardinama valstyb\xc4\x97s santvarka ir bendri bruo\xc5\xbeai bei siekiai. Antrajame - pilie\xc4\x8di\xc5\xb3 teis\xc4\x97s ir pareigos. Tre\xc4\x8diajame - Nacionalinio susirinkimo sud\xc4\x97tis bei funkcijos. Ketvirtajame ir penktajame - atitinkamai vykdomosios ir teismin\xc4\x97s vald\xc5\xbeios sistemos. \xc5\xa0e\xc5\xa1tajame - konstitucinio teismo institucija. Septintajame - rinkim\xc5\xb3 organizavimas. A\xc5\xa1tuntajame - vietin\xc4\x97 vald\xc5\xbeia. Devintajame - \xc5\xa1alies ekonomin\xc4\x97 tvarka. De\xc5\xa1imtajame - konstitucijos papildymo s\xc4\x85lygos.'